**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie cenových ponúk)**

**Výzva na predkladanie cenových ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Zastúpený: Ing. Ján Barienčík, PhD., konateľ   
Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

DIČ: 2020447583  
IČ DPH:                    SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Kontaktná osoba:       oddelenie verejného obstarávania  
Telefón:                      +421 415660168  
E-mail:                        viera.blanarova@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Nákup a dodávka kancelárskych potrieb**

**3. CPV kód predmetu obstarávania**

Spoločný slovník obstarávania (Hlavný slovník):

**Hlavný kód CPV**

30192000-1 Kancelárske potreby

**Dodatočné kódy CPV**

30190000-7 Rôzne kancelárske zariadenia a kancelárske potreby

30199230-1 Obálky

30197643-5 Papier na fotokopírovanie

30192121-5 Guľôčkové perá

30197320-5 Zošívačky

30192125-3 Zvýrazňovače

60000000-8 - Dopravné služby (bez prepravy odpadu)

**4. Druh zákazky**

Tovar

**Rozsah a úplnosť dodávky** : Predmetná zákazka nie je rozdelená na časti.

Ponuka musí byť predložená v celom vyžadovanom rozsahu a v súlade so špecifikáciou kancelárskych potrieb.

**5. Predpokladaná hodnota zákazky**

Predpokladaná hodnota zákazky:**10 002,0000 €** **bez DPH** za predpokladanú spotrebu za 48 mesiacov.

**6. Opis predmetu zákazky a technická špecifikácia**

Predmetom zákazky pre zabezpečenie výkonu administratívnej činnosti v Dopravnom podniku mesta Žiliny s.r.o. je dodávka spotrebného kancelárskeho materiálu a kancelárskych potrieb. Opis predmetu zákazky je obsahom Prílohy č. 1- cenník (*Špecifikácia kancelárskych potrieb, predpokladané množstvo a cenová kalkulácia).*

Položky v opise predmetu zákazky sú účelovo aj funkčne rovnakého charakteru, ktoré sa dajú kvalifikovať ako kancelárske potreby, bežne dostupné na trhu a sú dodávané subjektami (uchádzačmi) v celom rozsahu.

Predpokladaný počet položiek je vyčíslený na 218 a počet položiek predpokladanej spotreby na 48 mesiacov je vyčíslený na 24 842 položiek v merných jednotkách kusy, balenia a sady.

Uvedené množstvá sú orientačné, predpokladané; obstarávateľ bude tovar objednávať čiastkovými elektronickými objednávkami na základe jeho aktuálnych potrieb a nevzniká mu povinnosť odobrať celý rozsah predmetu zákazky a uchádzačovi, v prípade úspešnosti, nevzniká právo uplatňovať si odobratie predmetu zákazky v celom rozsahu.

Požiadavka na balenie, dopravu tovaru a vykládku: tovar bude zabalený tak, aby počas prepravy nedošlo k jeho znehodnoteniu, resp. poškodeniu počas prepravy. Spôsob balenia musí zohľadňovať vlastnosti tovaru v predmete zákazky, ktorý je obsahom Prílohy č. 1 – cenník (*Špecifikácia kancelárskych potrieb, predpokladané množstvo a cenová kalkulácia)*.

Náklady na balné, dopravu tovaru na požadované miesto dodania (Dopravný podnik mesta Žiliny s.r.o., Kvačalova 2, 011 40 Žilina, Slovenská republika) a vykládku z dopravného vozidla uchádzača na prepravný vozík obstarávateľa zabezpečí uchádzač (predávajúci) na vlastné náklady.

Obchodné a zmluvné podmienky upravujú ďalšie požiadavky obstarávateľa a sú uvedené v Prílohe č. 3

**Variantné riešenia sa nepripúšťajú.**

**Obhliadka sa nerealizuje.**

**Elektronická aukcia sa neuplatňuje.**

**7. Forma zmluvného vzťahu**

Obstarávateľ uzavrie Rámcovú dohodu, uzatvorenú podľa § 409 a nasl. Zákona 513/1991 Zb. (ďalej ako „Obchodný zákonník“ v znení neskorších predpisov a podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „zmluva“).

Obstarávateľ uzavrie s úspešným uchádzačom na predmet zákazky zmluvu v trvaní 48 mesiacov od podpísania zmluvy. Výsledkom predmetného obstarávania bude uzatvorená zmluva s jedným úspešným uchádzačom.

Návrh obchodných a zmluvných podmienok je Prílohou č. 3 Výzvy k tejto zákazke. V predloženej ponuke nemožno vykonať podstatné zmeny a doplnenia podmienok zmluvy (viac v bode 10.3 Výzvy). Obstarávateľ si vyhradzuje právo neuzatvoriť zmluvu, ak ponuka úspešného uchádzača bude vyššia ako predpokladaná hodnota zákazky.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi/om finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

Ponuka, a tiež doklady a informácie v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady predložené v cudzom jazyku uchádzača musia byť zároveň predložené aj ako úradný preklad týchto dokladov do slovenského jazyka. Výnimka platí pre doklady predložené v českom jazyku. Tieto sú plne akceptované.Akceptovaný je aj úradný preklad do českého jazyka.

**Komunikácia a spôsob výmeny informácií:**

* zaslanie výzvy na predkladanie cenových ponúk subjektom: e-mailom;
* vysvetľovanie informácií uvedených vo Výzve na predkladanie cenových ponúk a týkajúcich sa predmetu zákazky: e-mailom;
* predkladanie ponúk zo strany uchádzača: **e-mailom** na adresu: viera.blanarova@dpmz.sk;
* vysvetľovanie informácií uvedených v dokladoch ponuky uchádzača: e-mailom;
* informácia o výsledku vyhodnotenia ponúk zaslaná uchádzačom: e-mailom;
* doručenie odsúhlasenej a úspešným uchádzačom potvrdenej zmluvy určenej na uzavretie: v listinnej forme na adresu sídla obstarávateľa;
* komunikácia v iných veciach súvisiacich so zákazkou: e-mailom.

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

1. Uchádzač predloží doklad - **Cenník**. Tento dokument je **Prílohou č. 1** (*Špecifikácia kancelárskych potrieb, predpokladané množstvo a cenová kalkulácia)* tejto Výzvy. Uchádzač v dokumente vyplní požadované identifikačné údaje  ponúkaného tovaru do príslušného stĺpca, údaj o ekvivalente do stĺpca EKV a k príslušnej položke tovaru (viď bod Informácie k použitiu  ekvivalentov v predloženej ponuke) a uvedie jednotkovú cenu ku každej položke tovaru a cenu celkom za predpokladanú spotrebu za 48 mesiacov a tento dokument predkladá obstarávateľovi v počte 1 kus vo dvoch formátoch:
2. v elektronickej forme (ako scan vo formáte .pdf), riadne vyplnený, podpísaný oprávnenou osobou a opečiatkovaný.
3. ako aj v editovateľnom formáte .xlsx.
4. Uchádzač predloží doklad - **Identifikačné údaje uchádzača a návrh na plnenie kritérií**. Tento dokument je **Prílohou č. 2** tejto Výzvy. Uchádzač vyplní v dokumente požadované údaje a tento dokument predkladá podpísaný a opečiatkovaný obstarávateľovi vyhotovený v elektronickej forme (ako scan vo formáte .pdf) v počte 1 kus.

**!!! Upozornenie: Ceny, ktoré uvedie uchádzač v návrhu na plnenie kritérií** (Príloha č. 2) **a v Cenníku** (Príloha č. 1**) sú konečné a záväzné. Jednotková cena tovarov bude vrátane všetkých nákladov, vrátane dopravných a nákladov na balenie a vykládku.**

**Jednotkové ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa zaokrúhľujú na štyri desatinné miesta.**

Uchádzač uvedie pre všetky ceny kladný nenulový údaj, číslo s presnosťou na štyri desatinné miesta (zaokrúhľuje sa matematicky).

Subjekt, uchádzač, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť v návrhu na plnenie kritérií, v cenníku a v texte návrhu zmluvy (t.j. na vyznačených miestach v dokumentoch).

V prípade uchádzač z iného štátu ako Slovenskej republiky, je uchádzač povinný uviesť celkovú cenu pre obstarávateľa, vrátane všetkých daňových povinností a nákladov podľa podmienok výzvy k zákazke.

1. Uchádzač v ponuke predloží doklad - **návrh zmluvy – Rámcovej dohody**. Uchádzač použije **Prílohu č. 3*.*** tejto Výzvy, ktorej obsahom je návrh obchodno-zmluvných podmienok. Do návrhu zmluvy uchádzač vpíše všetky potrebné údaje podľa predtlače (miesta vyznačené žltým podfarbením textu) a v texte nerobí žiadne zmeny.

Návrh zmluvy sa predkladá v ponuke ako naskenovaný dokument vo formáte .pdf. v počte 1 kus.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, musí byť v ponuke predložený scan splnomocnenia na tento úkon vo formáte .pdf s úradne overenými podpismi.

K návrhu zmluvy náleží príloha:

Príloha č. 1 – cenník (*Špecifikácia kancelárskych potrieb, predpokladané množstvo a cenová kalkulácia)* Keďže Príloha č. 1 – cenník je identická s prílohou k návrhu RD, uchádzač ho vo svojej ponuke predkladá (ako scan vo formáte .pdf) 1x, teda nie duplicitne.

1. **Doklady** **preukazujúce osobné postavenie a technickú a odbornú spôsobilosť uchádzača:**

Uchádzač predloží:

1. Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia uvedený v **Prílohe č.4** tejto Výzvy. Uchádzač Prílohu č. 4 vyplní, podpíše a predkladá ju obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

1. Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**.

V nadväznosti na vyššie uvedené obstarávateľ upozorňuje, že subjekt, ktorý predkladá ponuku, musí mať v doklade, ktorý ho oprávňuje podnikať (Výpis z obchodného registra, živnostenského registra a pod.) uvedený predmet podnikania resp. činnosti, ktoré ho oprávňujú poskytovať tovar zodpovedajúce predmetu zákazky, pričom na účely tejto zákazky týmito činnosťami sú najmä:

Vydavateľské činnosti – vydávania, skladovanie, distribúcia tlačív

Výroba obchodných tlačív a ich sád, vrátane tlačív preložených karbónovým papierom

Vydavateľská činnosť a príprava dokumentov v rozsahu voľnej živnosti

Výroba školských potrieb a kancelárskych potrieb

Vydavateľská činnosť, polygrafická výroba a knihárske práce

Polygrafická výroba, sadzba a konečná úprava tlačovín

Predaj výrobkov a zariadení kancelárskej, výpočtovej, baliacej, spotrebnej a reprodukčnej techniky

Kúpa tovaru za účelom jeho predaja iným prevádzkovateľom živnosti (veľkoobchod) v rozsahu voľnej živnosti

Obchodná činnosť v plnom rozsahu, okrem predaja drahých kovov, koncesovaných činností a tovaru, na ktorý je potrebné vydať zvláštne povolenie

Sprostredkovanie obchodu

Kúpa tovaru za účelom jeho predaja konečnému spotrebiteľovi.

Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**4.** Uchádzač poskytne prehľad o dodaní tovaru, resp. predloží potvrdenie o uspokojivom dodaní tovarov, ktoré sú predmetom zákazy.

Pre účely splnenia tejto podmienky použije  **Prílohu č.5** tejto Výzvy. Je ňou vzor tabuľky *Zoznam tovaru rovnakého alebo podobného charakteru, resp. druhu a zložitosti za predchádzajúce 3 roky alebo za obdobie, za ktoré je dostupné.* Za tovary podobného charakteru ako predmet zákazky sa považujú obdobné tovary uvedené v Prílohe č. 1.

Uchádzač svojím podpisom potvrdí Prílohu č. 5 (t.j. na konci formulára uvedie meno, priezvisko, podpis, miesto a dátum) a tento dokument predkladá do ponuky k zákazke vyhotovený ako scan originálu alebo úradne overená kópia vo formáte pdf. Predkladá ho v počte 1 ks.

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) tak tieto hospodárske subjekty (uchádzači) nepredkladajú doklad podľa písmena c) tohto bodu Výzvy a obstarávateľ si túto skutočnosť overí náhľadom do údajov o hospodárskom subjekte, vedenom v informačnom systéme Úradu pre verejné obstarávanie v Evidencii referencií.

**Poznámka:** *pre účely hodnotenia tejto podmienky bude obstarávateľ zisťovať cenu (hodnotu zmluvy v € bez DPH) celkom za celé sledované obdobie, uvedené v Prílohe č. 5, a hodnota zrealizovaných dodávok tovaru za celé sledované obdobie celkom má byť minimálne vo výške 10 002,0000 € bez DPH.*

1. Uchádzač v ponuke predloží doklad - **Čestné vyhlásenie**. Uchádzač na tento účel použije **Prílohu č. 6** tejto Výzvy. Do dokumentu čestného vyhlásenia uchádzač vpíše všetky potrebné údaje podľa predtlače a podpísaný dokument predkladá v ponuke naskenovaný vo formáte .pdf.

**Informácia k použitiu ekvivalentov v predloženej ponuke**

V celej časti opisu technickej špecifikácie tovaru, kde sú uvedené špecifikácie navrhovaných tovarov, materiálov alebo zariadení (prípadne je použitý odkaz na konkrétne katalógové číslo, konkrétnu značku, resp. výrobcu/dodávateľa, patent, typ, krajinu, oblasť alebo miesto pôvodu) pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že môže byť ponúknutý a bude akceptovaný aj iný ekvivalentný výrobok alebo materiál k uvedenému výrobcovi, postupu, značke, patentu, typu, krajine, oblasti alebo miesta pôvodu alebo výroby, ak má porovnateľné kvalitatívne alebo výkonnostné charakteristiky ako tie, ktoré uviedol obstarávateľ k tejto zákazke. Ak uchádzač vyhodnotí, že týmto opisom by dochádzalo k znevýhodneniu alebo k vylúčeniu určitých uchádzačov alebo výrobkov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač ponúknuť tovar plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto Výzve k zákazke, teda za ekvivalent sa považuje materiál alebo výrobok s technickými parametrami alebo vlastnosťami kvalitatívne rovnakými alebo vyššími ako uvedený výrobok alebo materiál.

**Túto skutočnosť preukazuje uchádzač spôsobom:**

* v prípade, že uchádzač ponúka plne funkčný ekvivalent tovaru, túto skutočnosť jasne označí v stĺpci EKV s označením ÁNO v Prílohe č. 1 – cenník( *Špecifikácia kancelárskych potrieb, predpokladané množstvo a cenová kalkulácia*). Položku, ktorú uchádzač ponúka a oceňuje ako ekvivalent, doplní **bližším** opisom odlišným typom (farbou) písma k pôvodnému opisu obstarávateľa.

Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných tovarov a ktorý predstavuje funkčný celok.

Obstarávateľ má za to, že navrhovateľ podaním svojho návrhu, ku skutočnostiam, uvedeným v tomto bode nemá výhrady, v prípade, že využil alebo nevyužil inštitút vysvetľovania v danej veci, im porozumel a berie ich na vedomie. Obstarávateľ v procese vyhodnocovania sa bude návrhom ekvivalentu bližšie zaoberať.

**11. Kritérium na vyhodnotenie ponúk**

Predložené ponuky budú vyhodnocované na základe najnižšej ceny.

Kritériom na vyhodnotenie ponúk v tomto postupe zadávania zákazky je **cena v € bez DPH celkom za kancelárske potreby v predpokladanej spotrebe za 48 mesiacov** t.j. ceny, ktorá je výsledkom súčtu násobku jednotkových cien tovaru v ich predpokladanej spotrebe za 48 mesiacov. Je to cena, ktorú uchádzač uviedol do Prílohy č. 1 – cenník.

Jednotkové ceny tovaru v € bez DPH za jednotlivé položky, uvedené v Prílohe č. 1 – cenník (*Špecifikácia kancelárskych potrieb, predpokladané množstvo a cenová kalkulácia*) budú zároveň zmluvnou cenou. Podmienky stanovenia ceny sú uvedené v časti 10. výzvy, ods. 2).

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: viera.blanarova@dpmz.sk.

Obstarávateľ akceptuje predloženie dokladov v ponuke vyhotovených aj v inom needitovateľnom formáte, okrem požadovaného formátu .pdf.

**13. Lehota na predkladanie ponúk**

Termín: **do 22.3. 2021 (vrátane tohto dňa). Aby mohla byť cenová ponuka prijatá ako celok, do tohto dňa musí obstarávateľ obdržať aj požadované vzorky, a preto obstarávateľ určil lehotu na predkladanie tak, ako je určené.**

Ponuky, predložené po lehote na predkladanie ponúk, nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

Platnosť cenových ponúk sa vzťahuje na obdobie dodávky tovaru, ktoré je uvedené v návrhu Rámcovej dohody.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie cenových ponúk a ktoré sa týkajú predmetu zákazky. Môže tak urobiť v termíne najneskôr do 16.3.2021. Žiadosť o vysvetlenie uchádzač zašle e-mailom na adresu obstarávateľa: viera.blanarova@dpmz.sk. Obstarávateľ bezodkladne, najneskôr do 18.3.2021 a do troch pracovných dní odo dňa doručenia žiadosti o vysvetlenie, podá záujemcovi/uchádzačovi písomne (e-mailom) vysvetlenie informácií a podmienok uvedených vo výzve a týkajúcich sa predmetu zákazky. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Pre vyhodnocovanie ponuky obstarávateľ ustanoví komisiu.

Po uplynutí lehoty na predkladanie ponúk komisia ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. Komisia sa pri vyhodnocovaní bude zaoberať ponúkanými ekvivalentami.

V prípade, ak komisia v procese vyhodnocovania zistí nejasnosti v cenovej ponuke, bude klásť uchádzačom písomné otázky (elektronickou formou – emailom) s určením primeranej lehoty na odpoveď.

V prípade, že uchádzač splnil všetky stanovené podmienky/požiadavky vo výzve a predložil všetky požadované doklady, odpovedal na otázky komisie, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač.

Ak počas vyhodnotenia ponúk v časti kritérií bude relevantné, komisia požiada uchádzača o vysvetlenie ponuky a určí lehotu na doručenie vysvetlenia.

Ponuky, predložené obstarávateľovi, sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten uchádzač, ktorý ponúkne najnižšiu cenu v EUR bez DPH za určené hodnotiace kritérium, ktorou **cena v € bez DPH celkom za kancelárske potreby v predpokladanej spotrebe za 48 mesiacov,** t.j. ceny, ktorá je výsledkom súčtu násobku jednotkových cien tovaru v ich predpokladanej spotrebe za 48 mesiacov. Je to cena, ktorú uchádzač uviedol do Prílohy č. 1 – cenník ((*Špecifikácia kancelárskych potrieb, predpokladané množstvo a cenová kalkulácia*).

**Výsledkom obstarávania bude jeden úspešný uchádzač.**

Ostatným uchádzačom, ktorí ponúkli vyššiu cenu, ako úspešný uchádzač, bude priradené umiestnenie v poradí vzostupným spôsobom, a to podľa výšky ceny v EUR bez DPH za hodnotiace kritérium.

Uchádzači, ktorí sa umiestnia na druhom a ďalších miestach v poradí v konkrétnej časti zákazky, budú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a komisia posúdi (napr. v porovnaní s cenami dostupnými na trhu), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 31.3.2021 po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a zároveň informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk, a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje Z priebehu verejného obstarávania a jeho vyhodnotenia komisiou bude vyhotovený záznam a záznam sa uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia cenových ponúk obstarávateľ písomne (e-mailom) vyzve úspešného uchádzača k doručeniu potvrdených rovnopisov zmlúv v listinnej forme a informuje ho o ďalšom postupe pri uzavretí zmluvy.

**17. Doplňujúce informácie**

1. Všetky výdavky a náklady spojené s prípravou a predkladaním ponuky a vzoriek znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.
2. Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie cenových ponúk.
3. Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.
4. Obstarávateľ si vyhradzuje právo zrušiť verejné obstarávanie zákazky aj v prípade, ak na predmet zákazky (vyhodnocovaná na základe najnižšej ceny) boli predložené dve alebo viaceré rovnaké ceny spolu v EUR bez DPH, špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk. Uvedené je možno uplatniť pre konkrétnu časť, resp. pre všetky časti zákazky.

**18. Zoznam príloh k výzve na zákazku**

Príloha č. 1 \_Cenník ( (*Špecifikácia kancelárskych potrieb, predpokladané množstvo a cenová kalkulácia)*

Príloha č. 2\_ Identifikačné údaje uchádzača a návrh na plnenie kritérií

Príloha č. 3\_ Návrh Rámcovej dohody

Príloha č. 4\_Čestné vyhlásenie\_4a

Príloha č. 5\_Zoznam tovarov

Príloha č. 6\_Čestné vyhlásenie

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 9.3.2021**

Vypracovala: Mgr. Viera Blanárová, odd. verejného obstarávania

Zverejnenie výzvy schvaľuje: Ing. Peter Ďurkovský, vedúci odd. verejného obstarávania